臺灣話

:*本文以閩南語中嘅*'臺灣話**（**Hō-ló-oē**）為主，臺灣腔嘅國語請睇：[[臺灣國語]]。其他廣義嘅定義，參閱**閩南話** ''

**臺灣話**（粵拼：toi<sup>4</sup> waan<sup>1</sup> waa<sup>6*2</sup>，閩南語[[白話字]]：**Tâi-oân-oē**），亦稱為**Hō-ló-oē**（鶴佬話），習慣上專指喺[[臺灣]]所使用嘅[[閩南話]]方言，同[[廈門話]]非常之接近。

由於「臺灣話」並未有統一嘅標準名，本文將常見嘅「臺灣話」、「鶴佬話」、「河洛話」、「臺灣閩南話」等名詞交互使用。<small>（參閱[[#名稱|後述]]）</small>

喺現代臺灣社會，大概有60%嘅人口識講流利嘅臺灣話，大約有80%嘅人口識聽臺灣話。對以臺灣話為母語嘅族群，有一種稱呼，就係[[鶴佬人]]（Holo（Hō-ló）或者 Hoklo）。不過，隨著不同族群之間嘅通婚同融合，語言同族群之間嘅界線並唔係呈現完全一對一嘅關係，有啲「台語人」唔識講台灣話，而有啲非台語人卻能夠講流利嘅台灣話。例如有啲[[平埔族]]因為漢化得早，生活語言已經同台灣人冇乜差別；但係有可能部分台語人生活喺以華文（標準官話）為主嘅地方，對臺灣話暸解就少啲。



== 名 ==
臺灣話主要有呢啲稱呼：
* 臺灣話／臺語：臺灣社會嘅傳統習稱，文化部嘅官方名稱就係臺灣臺語；但有部分人卻認為「臺灣話」應該係指廣義嘅台灣嘅語言，即係包括臺灣客家話同埋原住民語言、外省語言等，但也有人認為臺語一詞係固有稱法，且出現時間早于閩南語，此外閩南語同台灣話都唔完全一樣。參閱[[臺語]]文章。
* 臺灣語：[[臺灣日治時期|日本統治時期]]日本人對臺灣話嘅稱呼。
* hok-lo話（[[客家話]]發音）：客家人早期稱閩南人為「hok-lo 人」，而閩南語即係「hok-lo 話」。
* 福佬話：部分學者對「hok-lo 話」嘅[[本字]]考證，認為「hok-lo」嘅本字係「福佬」。不過呢種考證結果係咪準確，有一定嘅爭議。詳見[[鶴佬]]文章。
* 鶴佬話：部分臺灣學者所提出，將「Hō-ló」純粹以字精確記音而製造出嚟嘅新詞彙，此詞有專指臺灣話嘅傾向。<sup>[[#注釋|1]]</sup>
* 河洛話：「河洛」為「Hō-ló」嘅音譯之一。
* 臺灣閩南語：由部分學者所提出<sup>[[#注釋|2]]</sup>。

== 「台灣話」簡史 ==
=== 閩南語嘅形成 ===
台灣話嘅前身——閩南語，係閩語嘅一支<sup>[[#注釋|3]]</sup>。[[中國]][[漢朝]]末年嘅[[三國時代]]，中原發生戰亂，難民開始進入福建，造成原有「[[百越族]]」土著民族嘅語言發生變化，而逐漸形成最初期嘅閩語。然而，[[漢人]]大規模入閩，喺「[[永嘉之禍]]」嗰陣開始，由於晉室南遷，大批北方漢人入閩，而帶嚟[[3世紀]]時嘅漢語，亦即所謂「十五音系統」，而「[[泉州話]]」亦喺呢陣漸漸形成。

[[唐朝|唐代]]時，陳政、陳元光父子帶兵入閩平亂，進而屯墾[[漳州]]，帶嚟[[7世紀]]北方嘅中古音；[[10世紀]]時，王潮兄弟又帶軍隊入閩平[[黃巢之亂]]，亦帶入當時嘅中古音。從以上嘅兩批移民，所帶嚟嘅漢語，經過一番演變就形成咗所謂嘅「[[漳州話]]」嘅基礎。

=== 閩南語喺臺灣嘅傳播同台灣話嘅形成 ===
[[北宋]]時期，喺[[泉州]]等口岸相繼設立掌管外貿嘅[[市舶司]]，令泉州發展成當時國際上嘅著名商港，對外海線交非常方便。之後，閩南地區有唔少人民，因為政治、經濟或其他因素而移民海外（包括臺灣），亦帶埋佢哋嘅母語 — 閩南語過去。[[明朝|明]]末時，閩南發生大旱，[[鄭芝龍]]招攬過幾千人到臺灣墾殖，佢哋大多數都喺臺灣定居，重同[[臺灣原住民]]（大多為[[平埔族]]）通商、甚至通婚，而促進咗漢人同臺灣各原住民族喺血緣同埋語言上嘅融合。

從16世紀開始，西歐各國開始進行各種殖民海外嘅計劃。西元1624年起，[[荷蘭]]、[[西班牙]]先後佔領南、北臺灣，尤其荷蘭人統治臺灣將近40年，實施[[王田制]]，召募閩南人開墾臺灣。嚟到臺灣嘅漢人好多出身[[漳州]]同埋[[泉州]]，喺長期同平埔族雜處同埋荷蘭人嘅統治下，隨往移民所帶嚟嘅閩南語亦都吸收咗一啲新嘅語言因素。明末[[鄭成功]]抗清失敗之後，率大軍攻佔臺灣，趕走荷蘭人。鄭家出身泉州，鄭氏王朝嘅文教制度嘅定立者 — [[陳永華]]，亦係泉州人，而佢所帶嚟嘅軍民亦大多數係泉州人。因此，而家臺灣嘅閩南語，有幾大嘅泉州音成份。

1683年，[[施瑯]]征伐臺灣，鄭氏王朝覆亡，[[清朝|清]]廷正式統治臺灣。隔年，清廷為咗防鄭氏遺民，頒布[[渡臺禁令]]，設下嚴格條件限制人民渡臺，其中以粵籍禁渡，造成[[客家人]]比較遲啲嚟到臺灣，臺灣嘅開發幾乎都係由閩南人領先，而臺灣嘅語言亦以閩南語為絕對優勢。雍乾之世，禁令漸鬆。1862年，因[[牡丹社事變]]，欽差大臣[[沈葆禎]]嚟到臺灣辦理防務，以「開山撫番」為名，招徠墾野，因而解除咗長達近200年嘅渡臺禁令。喺清廷統治臺灣嘅200幾年間，閩南人嚟到臺灣嘅人數激增，移民嘅語言隨佢哋足跡而傳播到臺灣各地。日後由於交通開始便利，人口四處流動，結果漳泉兩語混淆，全臺灣除咗[[宜蘭]]、[[鹿港]]等少數地區保存到較純正嘅口音之外，其他各地都普遍通用一種唔漳唔泉、亦漳亦泉嘅新嘅閩南語，語言學家洪惟仁（1987，1-2）將佢稱之為「[[漳泉濫]]」（漳泉混合嘅意思）。

中日[[甲午戰爭]]後，清廷戰敗，將臺灣割讓畀[[日本]]。喺[[臺灣日治時期|日本統治臺灣]]期間，教育方面推行「國語」（[[日本話]]）政策，日本語喺政治上佔盡優勢，喺民間使用嘅臺灣話難免受其影響，直至今日，而家嘅台灣話之中重可以中搵到日本話影響嘅痕跡。1945年，[[第二次世界大戰]]結束，日本戰敗，國民政府接收臺灣；戰後國共發生內戰，[[國民黨]]政府戰敗，帶住大批軍隊同埋難民撤退去臺灣，呢次係臺灣有史以來規模最大嘅一次移民活動，再加上日後推行嘅「國語」（呢次係[[現代標準漢語]]）運動，喺佢影響之下，台灣話再度加入新嘅語料。

== 「台灣話」嘅分類 ==
從語言系統嚟講，台灣話係閩南語嘅一種方言，而閩南語又被部份語言學家認為係一種[[漢語方言]]。

然而亦有學者質疑呢種說法嘅正確性。理由如下：

第一，關於現今[[中國]]境內嘅唔同[[漢語]]，其到底係唔同嘅「[[語言]]」定係「[[方言]]」，一直喺學界有爭議。由於使用唔同漢語嘅人之間，彼此基本上並冇辦法用[[口語]]進行溝通，因此有學者認為，呢啲唔同嘅漢語，基本上係「語言同語言」嘅關係，而唔係「方言同方言」嘅關係（參閱Chao 1976；DeFrancis 1984，參閱[[方言]]）。

第二，如果以閩南話當作討論主軸嘅話，已經有唔少學者指出，閩南語本身同其他漢語之間嘅差異非常之大(見董忠司 2001；林修澈 1994)。以[[王育德]](1960)嘅研究為例，佢就發現閩語[[廈門]]方言同[[北京話]]之間所共享嘅「[[同源詞]]」有48.9%，比[[英文]]同[[德文]]之間「同源詞」嘅比例(58.5%)低。亦就係講，如果以「同源詞」當作指標嚟比較語言之相近程度嘅話，閩南話同北京話之間嘅差異，比英文同德文之間嘅差異大。

以呢啲研究為基礎，最近有一啲研究台灣話嘅學者，對台灣話嘅定位提出咗一種唔同嘅睇法。佢哋試吓將台灣話嘅結構同埋基本[[詞彙]]，同[[南島語系]]同埋[[侗臺語系]]聯繫喺埋一齊，而論證其他非漢語語言對於台灣話嘅強大影響(見Chin-an Li 2000；董忠司 1996；酒井亨 2002；趙加 1991等)。佢哋認為，閩南語可以被視為係屬於[[漢藏語系]]嘅一種[[語言]]，而唔係方言，而台灣話係閩南語嘅一種方言。不過，呢啲研究結果目前重係具有爭議性。

部份語言學家重同意將台灣話睇成漢語嘅一種方言。口語差異好大嘅方言並非只存在喺漢語，比如[[德語]]喺各地區嘅口語方言，其差異程度亦都係相當之大，但重係都被睇做德語嘅方言。所以，佢哋唔可以將口語差異嘅大小作為方言同埋語言嘅評判標準。

: [[漢藏語系]] <math>\supset</math> [[漢語]] <math>\supset</math> [[閩語]] <math>\supset</math> [[閩南方言]] <math>\supset</math> **台灣話**<sup>[[#注釋|4]]</sup>

== 各地腔調 ==
誠如上面所言，臺灣話係主要由漳州話同埋泉州話合併而成，所以造成而家臺灣話「唔泉唔漳」嘅現象，亦冇純漳州話或者純泉州話。依各地泉漳混合比例嘅唔同，亦產生臺灣各地腔調，主要如下：
* 臺灣優勢腔：由[[臺南]]、[[高雄]]、[[屏東]]為中心，最大嘅特徵係將白話字「**o*'」唸成唔圓唇嘅元音。其之所以成為優勢腔，係因為臺南係臺灣最早開發之地，加埋人材輩出，將其習慣腔調帶去大眾媒體，即成咗臺灣最普遍嘅腔調。

== 語音 ==
從語音上嚟講，台灣話係一種[[聲調|聲調語言]]（[[:en:Tonal language|Tonal language]]），使用唔少嘅[[變調]]（[[:en:Tone sandhi|Tone sandhi]]）規則。台灣話嘅特色之一係佢包含咗「白話音」同埋「文讀音」兩種音韻體系，同一個字常有文、白發音唔同嘅情形<sup>[[#注釋|5]]</sup>。白話音係日常生活語言嘅發音（似粵語個「嚟」字）；文讀音則係閱讀漢語古文經典時候嘅讀音（似粵語個「來」字）。目前喺生活詞彙使用上，文白交疊嘅情形好多，但未能造成溝通上嘅困難。

對中國北方人而言，閩南語嘅音韻同官話相距極大，基礎對話更係完全冇辦法理解，喺清代時期常須要以[[筆談]]先能夠溝通。例如[[清朝|清]][[康熙帝|康熙]]順天大興人（而家嘅[[北京市]]）[[黃叔璥]]曾任巡臺御史，對臺南一地居民語言有以下有趣嘅記述：
:「郡中鴃舌鳥語，全不可曉。如：『劉』呼『澇』、『陳』呼『澹』、『莊』呼『曾』、『張』呼『丟』。余與吳待御兩姓，『吳』呼作『襖』，『黃』則無音，厄影切，更為難省。」《臺海使槎錄‧卷二‧赤嵌筆談》
黃叔璥以官話嘅觀點批評臺灣話，不禁讓人莞爾。但係亦可以反映臺灣話同官話嘅懸殊，讓黃叔璥感覺有如「鴃舌鳥語」（鴃，即係[[伯勞鳥]]，此成語喻語言難懂）。

=== 子音 ===
台灣話嘅子音（聲母），以[[白話字]]（POJ）嘅拼寫系統為例，包括零聲母同埋以下音素：



=== 母音 ===
* 基本元音：a ，e， i ，o， o•，u
* 海口腔（泉腔）：，
* 輔音式母音：m，ng

=== 聲調 ===
傳統聲調嘅名稱，分平、上、去、入四聲，四聲又各分陰、陽，一共八個聲調；清音係陰調，濁音係陽調。而北京官話（華語）已經濁音清化晒，進而入聲調消失且併入其它三聲。現今閩南語泉州話完整保留咗傳統嘅八聲；台灣話、廈門話、漳州話、同安話淨係保留咗七個聲調，即係第六聲混入第二聲，因此基本上鶴佬話只有七個聲調。



=== 連續變調 ===
台灣話嘅連續[[變調]]非常之普遍。一般連續變調遵循規律性，但亦都有一啲特殊嘅現象。

* 本調第5聲調值24，變後第7聲調值22。
* 本調第7聲調值22，變後第3聲調值21。
* 本調第3聲調值21，變後第2聲調值53。
* 本調第2聲調值53，變後第1聲調值44。
* 本調第1聲調值44，變後第7聲調值22。
* 本調第8聲調值4，入聲尾帶“-p/-t/-k”嘅，變後第4聲調。
* 本調第4聲調值32，入聲尾帶“-p/-t/-k”嘅，變後第8聲調。
* 本調第8聲調值4，喉塞音韻尾帶“-h”嘅，變後除阻，成為第3聲。
* 本調第4聲調值32，喉塞音韻尾帶“-h”嘅，變後除阻，成為第2聲。

== 拼音符號系統 ==
台灣話而家有好幾套唔同嘅拼音符號系統，目前比較多人使用嘅有以下幾套：

* [[TLPA|臺灣語言音標]]：Taiwan Language Phonetic Alphabet，簡稱[[TLPA]]
* [[白話字]]（Pe̍h-ōe-jī）：又稱[[教會羅馬字]]、閩南[[白話字]]（中國大陸嘅說法）、[[臺語羅馬字]]，簡稱[[POJ]]
* [[臺語方音符號]]：ㄅㄆㄇ式
* [[通用拼音]]
* [[臺語現代文]]：Modern Literal Taiwanese by Taiwanese Modern Spelling System，簡稱[[臺語現代文|MLT/TMSS]]
* [[普實臺文]]：Phofsit Daibuun，簡稱[[普實臺文|PSDB]]

已經廢咗嘅有：
* [[臺灣語假名]]

== 臺灣話同埋廈門話 ==
=== 形成差異 ===
一般嚟講，喺所有嘅[[閩南話]]當中，臺灣話同埋[[廈門話]]喺發音上最為接近<sup>[[#注釋|6]]</sup>，同時兩者亦有啲差異。有啲學者指出，呢兩種語言喺語言形成嘅角度嚟講，至少有以下四種唔同：

# 臺灣各大城市嘅居民並非直接由[[漳州]]同埋[[泉州]]搬過嚟嘅；而[[廈門]]嘅居民就大多直接遷自漳州同埋泉州。
# 早喺[[17世紀]]明末清初嗰陣，大批嘅移民就已經移居臺灣，因此[[臺南]]建府嘅時間幾早；而廈門市嘅急速興起，則係[[19世紀]][[五口通商]]以後嘅事情。
# 臺灣由於[[交通]]、學校制度、[[電視]]、[[廣播]]事業發達，工商業、徵兵、就業、就學所帶嚟人口嘅流動量同埋交流量遠超過[[福建]]，以致於臺灣話嘅內部差異微小，互相通話冇乜問題。廈門話雖然素有「閩南話嘅標準話」之威信，範圍卻只限於廈門市同埋其近郊，無論係人口定係地域，都不如內部差異微小嘅臺灣話。
# 廈門嘅住民同泉州、漳州之間嘅來往從未斷絕過；而臺灣跟中國大陸居民嘅往來，曾有清代嘅海禁、日本嘅統治、國共嘅對立等，彼此影響嘅機會就小啲(鄭良偉 1987)。

=== 詞彙差異 ===
而歷來對於臺灣話同埋廈門話嘅語言本身嘅比較研究，學者一致嘅結論係：雖然臺灣話同埋廈門話都係由漳州話同埋泉州話混合而成，但係兩者混雜嘅方式唔同。其中喺[[語音]]同埋[[語法]]上嘅差異小小，尤其係臺灣話中嘅[[臺北話]]同廈門話喺語音上最為接近。臺灣話同廈門話最主要嘅差異係喺[[詞彙]]方面，大約有10﹪嘅唔同（王育德 2002；鄭良偉 1987；周長楫 1996；張振興 1997；梁淑慧 2004）。呢啲詞彙嘅差異主要表現喺以下幾個方面：
# 兩地因受本身自然或者文化環境嘅影響而產生嘅特有詞彙。如：台灣話嘅大甲藺、[[在來米]]、[[九孔]]、[[花枝]]、唐山……等。
# 對於同一個事物或者概念嘅用詞有異。如：「[[黑板]]」喺臺灣話係「烏枋（o•-pang）」，廈門話係「烏牌（o•-pâi）」。「[[鈔票]]」喺臺灣話係「銀票（gîn/gûn-piò）」，廈門話係「紙字（chóa-lī）」……等。
# 有啲詞語，詞義範圍嘅大小唔同。如：「烏白（o•-pe̍h）」喺臺灣話可以指（a）黑同白。（b）胡亂。如：烏白講、烏白做。廈門話則係冇（b）義。又如「古意（kó•-ì）」喺臺灣話係「忠厚老實」嘅意思；廈門話除咗呢個意思之外，另外有「古道熱腸」嘅意思。
# 由於兩地嘅華語詞（普通話）唔同而帶嚟嘅差異，表現喺現代嘅、科技嘅詞彙上。如：台灣話嘅「[[電腦]]」，喺廈門話裏便稱為「計算機」。臺灣話嘅「[[計程車]]」廈門話亦常稱之為「出租汽車」……等。
# 臺灣話因歷史背景而特有嘅外語借詞，尤其係[[日文]]借詞為數眾多，係其他各地閩南話冇嘅詞彙。如﹕甲（土地面積單位，荷蘭話）、放送（廣播，日文）、tha-tha-mih（[[疊蓆|榻榻米]]）、水道水（自來水，日文）……等。

=== 標準話問題 ===
廈門自[[19世紀]]中葉成為通商口岸之後，逐漸發展成為中國大陸閩南地區政治、經濟、同埋文化嘅中心，廈門話亦就逐漸成為閩南地區嘅優勢方言，取代咗早期泉州話、漳州話嘅地位而被認為係閩南話嘅代表（周長楫 1996；張振興，1997）。而臺灣喺[[臺灣日治時期|日治時期]]到1940、50年代之間，亦確實有將廈門話視為臺灣話嘅標準話，並加以倣效嘅傾向（王育德 2002；鄭良偉，1987）。但係，呢種觀念早已消失，由臺灣民間語言同埋語言嘅自然使用、字典詞典同埋教科書嘅編輯等睇嚟，所使用嘅都係臺灣話嘅語音，唔係廈門話（鄭良偉 1987）。

== 台灣話、臺灣原住民文化、同埋外來文化嘅交融 ==
台灣話喺三百幾年嘅發展之下，由於種種外來文化嘅影響（參閱[[臺灣史]]），原本由[[福建|閩籍]]先民帶嚟嘅閩南話，亦由於臺灣原住民文化嘅影響、殖民政權種種語言嘅影響、同埋同外界接觸嘅影響，而同福建本土產生咗一啲差距。以下係更多嘅例子：

=== 受平埔族語言影響者 ===
# 茫然不知實情 = a-se（阿西）：源自南部平埔話 assey（唔明、唔知）
# 老婆 = khan-chhiu（牽手）：據稱源自平埔話，但呢個講法重未得到學界全面嘅認同

=== 受馬來語影響者 ===
# 西谷米 = se-kok-bi：源自馬來話 sago
# 檳榔 = pin-nng：源自馬來話 pinang

=== 吸收歐洲語言者 ===
# 打火機 = lai-ta：源自日本話嘅，而日本語源自英語嘅 lighter
# 忌廉 = khu-li-mu：源自日本話嘅，而日本語又源自英語嘅 cream
# 番茄 = tho-ma-to：源自日本話嘅，而日本語又源自英語嘅 tomato
# 打工 = a-lu-bai-to：源自日本話嘅，而日本語又源自德語嘅 Arbeit
# 電單車 = o-to-bai：源自日本話嘅，而日本語又源自英語嘅 auto bike（自動腳踏車）
# 貨車 = tho-la-ku：源自日本話嘅，而日本語又源自英語嘅 truck
# 螺絲批 = lo-lai-ba：源自日本話嘅，而日本語又源自英語嘅 screwdriver
# 短路 = sio-to：源自日本話嘅，而日本語又源自英語嘅 short
# 水泥 = khong-ku-li：源自日本話嘅，而日本語又源自英語嘅 concrete
# 麵包 = phang：源自日本話嘅，最早源自葡萄牙語嘅 pão

=== 受日本話影響者 ===
# 海苔 = no-li：源自日本話「」
# 便當 = pian-tong：源自日本話「」
# 阿給 = a-ge：源自日本話「」（炸豆腐）嘅別稱：「」
# 黑輪（關東煮入面嘅魚漿製品）= ou-lian：源自日本話「」
# 天婦羅（甜不辣）= thian-puh-la：源自日本話「」（但是日本所謂嘅指嘅是一種肉類或蔬菜裹麵粉油炸嘅食物，跟臺灣嘅天婦羅唔同。而日本話又是借自葡萄牙話 tempero）
# 日本芥辣（山葵） = oa-sa-bi：源自日本話「」
# 魚生（刺身） = sa-si-mi：源自日本話「」
# 黑鮪魚 = tho-lo：源自日本話「」：鮪魚肚肉（特指富油脂嘅部分）
# 章魚 = tha-kho：源自日本話「」
# （做事）乾脆 = a-sa-li：源自日本話「」（日語係指清爽，引申為做事唔拖泥帶水）
# 司機 = un-chiang：司機嘅日本話係「」，暱稱「」（呢個詞彙喺日文有輕蔑之意）
# 老先生 = o-ji-sang：源自日本話「」（日語中係晚輩對中年男子嘅敬稱）
# 老太太 = o-ba-sang：源自日本話「」（日語中係晚輩對中年女子嘅敬稱）（喺臺灣中南部更有“a-sang”嘅說法）
# 榻榻米 = tha-tha-mi：源自日本話「」
# （銀行）戶頭 = kháu-chō：源自日本話「」（“口座”喺臺灣中南部較常用，北部多用“戶頭”）
# （屋）裝潢 = si-a-ge：源自日本話「」
# 出差 = chhut-tiuⁿ：源自日本話「」（「出張」老一輩嘅臺灣人會講，年輕一輩多講「出差」）
# （礦坑）支坑 = kha-ta：源自日本話「」（“kha-tha（tha臺語變音為ta）”一般淨係用喺臺灣中北部嘅礦場，表示礦工喺嗰個支坑）

== 注釋 ==
# 關於「鶴佬」呢個名詞嘅說明，請參考「[[鶴佬人]]」。

# 採用「臺灣閩南語」（指相對於福建嘅「閩南話」）呢個名稱嘅文獻，包括曹逄甫、蔡美慧（1995）；董忠司（2001）；侯俊榮（1901）；同埋臧汀生（1989）等。相關文獻上對於「鶴佬話」嘅其他稱呼重有「臺閩語」（曹逢甫 2000）、「福臺語」（余伯泉等 2003）。

# 本節鶴佬話簡史，主要係整理自侯俊榮（nd）；吳守禮（1986）。

# 以[[葡萄牙語]]為例，該語言喺語言分類嘅系譜如下：

:: [[印歐語系]] <math>\supset</math> [[意大利語族]] <math>\supset</math> [[羅曼語言]] <math>\supset</math> [[Italo-Western]] <math>\supset</math> [[Western]] <math>\supset</math> [[Gallo-Iberian]] <math>\supset</math> [[Ibero-Romance]] <math>\supset</math> [[West-Iberian]] <math>\supset</math> [[Portugese-Galician]] <math>\supset</math> [[葡萄牙語]]

:葡萄牙語喺分類位階上比鶴佬話更後面，但卻冇人會將該語言話係方言。但呢個唔可以說明鶴佬話係咪漢語方言，淨係能夠說明方言並非由分類位階嘅多少所決定嘅，重有語言嘅影響力、地域差異等其他嘅因素。

$據[[廈門大學]]周長楫教授指出三千七百五十八個漢字中文白異讀嘅字有40%左右。

# 呢一節主要係根據梁淑慧（2004）碩士論文嘅第二章第二節改寫嘅。

== 同台灣話相關嘅研究書籍 ==
（按照作者姓氏漢語拼音順序排列；只收入專書，書籍章節論文及期刊論文唔收入）

=== 字典同辭典 ===
* 陳修編著，2000，臺灣話大詞典：閩南話漳泉二腔系部分，二版。臺北：遠流出版事業有限公司。
* 村上嘉英編，1981，現代閩南語辭典。日本天理市：天理大學出版部。
* 董忠司總編纂，2001，臺灣閩南語辭典。臺北：五南圖書出版公司。
* Douglas, Carstairs. 1990. *Chinese-English Dictionary of the Vernacular or Spoken Language of Amoy, with the Principal Variations of the Chang-Chew and Chin-Chew Dialects*. supplement by Thomas Barclay. Taipei: SMC Publishing Inc.
* 杜嘉德編，1993，廈英大辭典，巴克禮補編。臺北：武陵出版有限公司。
* Embree, Bernard L. M.編，1984，臺英辭典，中華語文研習所編印。臺北：中華語文研習所。
* 甘為霖（Campbell, William）編輯，1965，廈門音新字典，9版。臺南：臺灣教會公報社。
* 黃有實編，1993，臺灣十五音辭典。臺北：武陵出版有限公司。
* 連橫，1963，臺灣語典 四卷，臺灣銀行經濟研究室編輯。臺北：臺灣銀行經濟研究室。
* Maryknoll Language Service Center. 1979. *English-Amoy Dictionary*. Taichung: Maryknoll Fathers.
* 邱文鍚、陳憲國合編，1996，實用華語臺語對照典。臺北縣：樟樹出版社。
* 王育德編，1993，臺灣語常用語彙。臺北：武陵出版有限公司。
* 吳守禮，1987，綜合閩南臺灣語基本字典初稿。臺北：文史哲出版社。
* 吳守禮編，2000，國臺對照活用辭典：詞性分析、詳注廈漳泉音。臺北：遠流。
* 廈門大學中國語言文學研究所漢語研究室編，1993，普通話閩南語詞典。臺北：臺笠出版社。
* 小川尚義主編，1993，日臺大辭典。臺北：武陵出版有限公司。
* 許極燉，1992，常用漢字臺語詞典。臺北：自立晚報社文化出版部。
* 楊秀芳，1998，閩南語字彙（一）。臺北：教育部。
* 楊秀芳，1999，閩南語字彙（二）。臺北：教育部。

=== 普通語言學 ===
* 丁邦新，1970，臺灣語言源流。臺北：臺灣省政府新聞處。
* 董同龢，1992，記臺灣的一種閩南話。臺北：中央研究院歷史語言研究所。
* 董忠司編，1996，臺灣閩南語概論講授資料彙編。臺北：臺灣語文學會。
* 官宥秀，2001，臺灣閩南語移民歌謠研究。國立花蓮師範學院民間文學研究所碩士論文。
* [[洪惟仁]]，1987，臺灣河佬語聲調研究，增訂三版。臺北：自立晚報。
* 洪惟仁，1994，臺灣方言之旅。臺北：前衛。
* [[王育德]]，2002a，臺灣語常用語彙，陳恆嘉譯。臺北：前衛。
* 王育德，2002b，臺灣話研究卷，李淑鳳、黃舜宜譯；黃國彥監譯。臺北：前衛。
* [[吳守禮]]，1995，閩臺方言研究集（1）。臺北：南天。
* 吳守禮，1997，福客方言綜誌。臺北：南天。
* 吳守禮，1998，閩臺方言研究集（2）。臺北：南天。
* [[許極燉]]，1998，臺灣語概論。臺北：前衛。
* 許極燉，2000，臺灣話通論。臺北：前衛。
* 楊秀芳，1991，臺灣閩南語法稿。臺北：大安出版社。
* 張光宇，1996，閩客方言史稿。臺北：南天書局。
* [[鄭良偉]]，1989，走向標準化的臺灣話文。臺北：自立晚報。
* 鄭良偉，1990，演變中的臺灣社會語文。 臺北：自立晚報。
* 鄭良偉、黃宣範編，1988，現代臺灣話研究論文集。臺北：文鶴。

=== 社會語言學同埋歷史語言學 ===
* [[黃宣範]]，1995，語言、社會與族群意識：臺灣語言社會學的研究。臺北：文鶴出版有限公司。
* 周長楫，1996，閩南話的形成發展及臺灣的傳播。臺北：臺笠出版社。

== 參考出處 ==
（按照作者姓氏漢語拼音順序排列）
* 曹逢甫，2000，臺式日語與臺灣國語：百年來在臺灣發生的兩個語言接觸實例。漢學研究：273-97。
* 曹逄甫、蔡美慧編，1995，臺灣閩南語論文集。臺北縣：文鶴出版有限公司。
* [[趙元任|Chao, Yuen Ren]]. 1976. *Aspects of Chinese Sociolinguistics: Essays*. Stanford, Calif.: Stanford University Press.
* Defrancis, John. 1986. *The Chinese Language: Fact and Fantasy''. Honolulu: University of Hawaii Press.
* 董忠司，1996，早期臺灣語的非漢語成分初探：兼論尋找本字應該注意的事項，見董忠司，臺灣閩南語概論講授資料彙編，頁1-26。臺北：臺灣語文學會。
* 董忠司編輯召集，2001，福爾摩沙的烙印：臺灣閩南語概要。臺北：行政院文化建設委員會。
* 酒井亨，2002，探討Ho-Lo臺語中間e非漢語語詞：羅馬字寫書寫法e正當性 [online]。np：臺語文e網站。[2004年11月21日引用]。全球資訊網網址：http://203.64.42.21/iug/ungian/POJ/siausit/2002/2002POJGTH/lunbun%5CA1-sakai.pdf。
* 洪惟仁，1987，臺灣河佬語聲調研究，增訂三版。臺北：自立晚報。
* 侯俊榮，1901，談當代小說的臺語用字：以王禎和《玫瑰玫瑰我愛你》為例 [online]。臺南市：國立臺南大學語言教育學系。[引用於2005年1月13日]。全球資訊網網址：http://web.nutn.edu.tw/gac620/book/86%E7%B4%9A%E5%AD%B8%E7%94%9F%E5%B0%88%E9%A1%8C/4-10.htm。
* Li, Chin-an. 2000. Lexical Change and Variation in Taiwanese Literary Texts, 1916-1998: A Computer-assisted Corpus Analysis. Ph.D. diss., University of Hawaii.
* 梁淑慧，2004，臺語新約聖經三種版本的臺灣社會實況化研究。國立新竹師範學院臺灣語言與語文教育研究所碩士論文。
* 林修澈，1994，臺灣是一個多民族的獨立國家，見施正鋒，臺灣民族主義，頁23-98。臺北：前衛。
* 王育德，1960，中國五大方言の分裂年代の言語年代學的試探。言語研究 38：33-105。
* 王育德，2002，臺灣語常用語彙，陳恆嘉譯。臺北：前衛。
* 吳守禮，1986，閩南方言過臺灣：「綜合閩南方言基本字典」代序 [online]。np：老醫之家：Dr. 吳昭新的Home Page。[2005年1月13日引用]。全球資訊網網址：http://olddoc.tmu.edu.tw/chiaushin/shiuleh-1.htm。
* 吳守禮，2003，一百年來的閩南系臺灣話研究回顧 [online]。np：臺語天地首頁。4月2日 [2005年1月5日引用]。全球資訊網網址：http://www.tmn.idv.tw/chiaushin/shiuleh-11.htm。
* 吳守禮，2003，臺語正字 - 28 [online]。np: 老醫之家：Dr. 吳昭新的Home Page。[2005年2月14日引用]。全球資訊網網址：http://www.tmn.idv.tw/taiwanese-2/jngz-28.html。
* 余伯泉、朱阿莉、趙家誌、高培倫，2003，論臺灣語直接教學法：三階段一轉換 [online]。np：鯤島園地。[2005年1月12日引用]。全球資訊網網址：http://www.dang.idv.tw/new-1.htm。
* 臧汀生，1989，臺灣閩南語民間歌謠新探。國立政治大學中文研究所博士論文。
* 張振興，1997，臺灣閩南方言紀略。臺北：文史哲出版社。
* 趙加，1991，試探閩方言中的狀侗語底層。貴州民族研究 1：45-56。
* 鄭良偉，1987，從國語看臺語的發音。臺北：臺灣學生書局。
* 周長楫，1996，閩南話的形成發展及臺灣的傳播。臺北：臺笠出版社。

## 睇埋

* 臺灣語言
* 閩南話
* 鶴佬人
* 白話字（Pe̍h-ōe-jī）
* 臺語文
* 臺語文歷史
* 普實臺文
* 臺語現代文
* TLPA

## 出面網頁
### 網上字典同埋百科全書
* 閩南語版維基百科全書：採用白話字行文
* 允言 Ún-giân ê臺語文網頁：白話字-漢字線上字典
* 臺語/華語線頂辭典：白話字Unicode介面（要在Wikipedia上寫白話字可用該系統）

### 相關文獻
* 閩南語典藏：歷史語言與分佈變遷資料庫
* Ethnologue Report For Chinese Min-Nan
* 線上書籍：福爾摩沙的烙印：臺灣閩南語概要
* 白話字聖經

### 其他實用資源
* 國立臺東師範學院語文教育學系：臺語羅馬字進修教學網站
* 臺灣羅馬字協會官方網站
* PSDB（普實臺文）
* MLT/MTSS（臺語現代文）
* KHDB（科學臺文）
* dmoz（開放目錄專案）上的臺灣話
* Travlang (language resources for travellers): Hō-ló-oē